stanford-oval/wikipedia huggingface dataset:
Arseenitrioksidi
Aiheesta muualla

Arseenitrioksidin kansainvälinen kemikaalikortti
Arseenitrioksidin käyttöturvallisuustiedote, Sigma Aldrich, viitattu 26.12.2014.
PubChem: Arsenic trioxide (englanniksi)
DrugBank: Arsenic trioxide (englanniksi)
Human Metabolome Database (HMDB): Arsenic trioxide (englanniksi)
Toxin and Toxin Target Database (T3DB): Arsenic trioxide (englanniksi)
Antti Suomela

| Antti Suomela> Henkilötiedot |
| --- | --- |
Syntynyt: 17. maaliskuuta 1994 (ikä 30) Espoo, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  183 cm
Paino:  81 kg
Seura
Seura:  Lausanne HC
Sarja:  National League
Pelinumero:  11
Pelaajaura
Pääsarjaura:  2015–
Aik. seurat:  Blues (SML) JYP (SML) HIFK (SML) San Jose Sharks (NHL) San Jose Barracuda (AHL) Toronto Marlies (AHL) IK Oskarshamn (SHL)
Antti Juhani Suomela (s. 17. maaliskuuta 1994 Espoo) on suomalainen jääkiekkoilija, joka pelaa Sveitsin National Leaguen Lausanne HC:ssa. Hän on pelipaikaltaan keskushyökkääjä.
Ura > Maajoukkueura

Suomela edusti Suomea MM-kilpailuissa vuosina 2018 ja 2023. Yhteensä hän on pelannut 35 A-maaottelua tehopistein 14+10=24. Hän teki A-maajoukkuedebyyttinsä Sweden Hockey Gamesin 9. helmikuuta 2017 Pietarissa pelatussa avausottelussa Venäjää vastaan. Suomela merkittiin Suomen kolmossentteriksi laidoilleen Joonas Nättinen ja Antti Erkinjuntti. Hän keräsi ottelussa myös yhden kahden minuutin jäähyn huitomisesta. Suomelan ensimmäinen A-maajoukkuemaali syntyi Euro Hockey Challengessa 12. huhtikuuta 2018 Riiassa Latviaa vastaan. Hän sai ottelussa myös syöttöpisteen Matias Myttysen tekemään maaliin, joka jäi Suomen 0–5-voittoon päättyneen ottelun voittomaaliksi. Suomela teki A-maajoukkueuransa ensimmäisen kypärätempun Karjala-turnauksen avausottelussa 9. marraskuuta 2023 Tampereen Nokia Arenassa Sveitsiä vastaan, kun Suomi voitti ottelun lukemin 4–0. Hänen kolmas osumansa syntyi vastustajan tyhjään maaliin.
Pelityyli

SuomiKiekko-sivuston haastattelun mukaan Suomela on kiekollinen sentteri, joka pystyy tarvittaessa nopeuttamaan tai hidastamaan pelitempoa. Hän osaa pelintekemisen lisäksi tehdä myös hyvin maaleja, ja Suomela mainitsi haastattelussa haluavansa ratkaista pelejä itse sekä luottavansa laukaukseensa. Hän mainitsi kehityskohteikseen kovuuden, fyysisen pelin, puolustamisen, kiekottoman pelin ja tilanteiden tunnistamisen.
Muuta

Suomela harrasti myös jalkapalloa omien sanojensa mukaan noin 12–13-vuotiaaksi asti.
Anthony Mann

Mann elokuvan Seikkailijoitten luvattu maa kuvauksissa 1954.
Anthony Mann (oik. Emil Anton Bundmann) (30. kesäkuuta 1906 San Diego, Kalifornia – 29. huhtikuuta 1967 Berliini, Saksa) oli yhdysvaltalainen näyttelijä ja elokuvaohjaaja. Mann sai Golden Globe -ehdokkuuden El Cid – kuninkaan soturi -elokuvasta.  Hän kuoli sydänkohtaukseen Berliinissä 1967.
Filmografia

| --- | --- |
 Dr. Broadway (1942)  Suuri Flamarion (1945)  Desperate (1947)  Railroaded! (1947)  T-Men (1947)  Raw Deal (1948)  He Walked by Night (1948)  Follow Me Quietly (1949) ohjaajana  Reign of Terror (1949)  Kuoleman raja (1949)  Paholaisen portti (1950)  Side Street (1950)  Winchester '73 – kohtalon ase (1950)  The Furies (1950)  The Tall Target (1951)  Maa vuorten takana (1952)  Teräskannus (1953) :  Thunder Bay (1953)  The Glenn Miller Story (1953)  Seikkailijoitten luvattu maa (1954)  Ilmojen kiitäjät (1955)  Muukalainen Laramiesta (1955)  Viimeinen etuvartio (1955)  Serenade (1956)  Miehet sodassa (1957) myös tuottajana  Hopeatähti (elokuva) (1957)  God's Little Acre (1958)  Mies lännestä (1958)  Cimarron (1960)  El Cid – kuninkaan soturi (1961)  Rooman valtakunnan tuho (1964)  Telemarkin sankarit (1965)  Vakoilija jota kukaan ei halunnut (1968) myös tuottajana
Aiheesta muualla

Anthony Mann Internet Movie Databasessa. (englanniksi)
Anthony Mann Hannu Salmen elokuvablogissa
Attilio Demaría

| Henkilötiedot |
| --- | --- | --- | --- |
Koko nimi: Atilio José Demaria
Syntymäaika: 19. maaliskuuta 1909
Syntymäpaikka: Buenos Aires, Argentiina
Kuolinaika: 11. marraskuuta 1990 (81 vuotta)
Kuolinpaikka: Haedo, Argentiina
Pelipaikka: Hyökkääjä
Maajoukkue
| 1932–1940 |  Italia | 13 | (3) |
| 1930–1931 |  Argentiina | 3 | (0) |

Atilio José Demaría (ital. Attilio Demaría) (19. maaliskuuta 1909 Buenos Aires, Argentiina – 11. marraskuuta 1990 Haedo) oli italiais-argentiinalainen jalkapalloilija. Demarían pelipaikka oli hyökkääjä. Hän saavutti urallaan jalkapallon maailmanmestaruuden vuonna 1934. Hän pelasi maailmanmestaruuskilpailuissa yhteensä kaksi ottelua tekemättä niissä maaliakaan. Italian maajoukkueessa Demaría pelasi 13 ottelua tehden niissä kolme maalia. Hän edusti myös Argentiinan maajoukkuetta kolmen ottelun verran. Hän edusti seurajoukkueurallaan useita eri argentiinalaisia ja italialaisia seuroja, mutta suurimman osan urastaan hän pelasi Inter Milanissa.
Audionomi

Audionomi työssään.
Audionomi on hoitotyön, kuulo- ja tasapainotutkimusten ja kuulon kuntoutuksen asiantuntija. Audionomi työskentelee erikoissairaanhoidossa, perusterveydenhuollossa, kuntoutus- ja tutkimuslaitoksissa ja järjestöissä.
Audionomikoulutus järjestetään sairaanhoitajan tai terveydenhoitajan ammattikorkeakoulututkinnon jälkeisinä erikoistumisopintoina, joiden laajuus on 60 opintopistettä.
Aiheesta muualla

Terveydenhoitajaliitto
Audionomiyhdistys
Astronomy and Astrophysics

| Astronomy and Astrophysics |
| --- | --- |
Lehtityyppi:  tiedelehti
Julkaisija:  EDP Sciences
ISSN:  ISSN 0004-6361
Perustettu:  1969
Sitoutuneisuus:  sitoutumaton
Kotimaa:  Ranska
Ilmestymistiheys:  viikoittain
Kieli:  englanti
Aiheesta muualla
OCLC
Kotisivu
Astronomy and Astrophysics (lyhyemmin A&A tai Astron. Astrophys.) on suurimpia tähtitiedettä käsitteleviä tieteellisiä julkaisuja. Se julkaisee tutkimusartikkeleja teoreettisen ja havaitsevan tähtitieteen sekä tähtitieteellisten havaintolaitteiden tutkimuksen saralta. Lehteä julkaisee ranskalainen EDP Sciences ja sen tekijänoikeudet omistaa Euroopan eteläinen observatorio.
Lehti sai alkunsa useiden pienten eurooppalaisten tähtitieteen alan julkaisujen yhdistyttyä vuonna 1969. Nämä lehdet (perustamisvuosineen) olivat
Annales d'Astrophysique (Ranska, perustettu 1938)
Arkiv for Astronomi (Ruotsi, 1948)
Bulletin of the Astronomical Institutes of the Netherlands (Alankomaat, 1921)
Bulletin Astronomique (Ranska, 1884)
Journal des Observateurs (Ranska, 1915)
Zeitschrift fur Astrophysik (Saksa, 1930)
lisäksi vuonna 1992 lehteen yhdistyi
Bulletin of the Astronomical Institutes of Czechoslovakia (Tšekkoslovakia, 1947)
Astronomy and Astrophysics ilmestyy viikoittain. Kussakin lehdessä on noin 400 sivua.
Aiheesta muualla

Kotisivut
Arrakoski

Arrakoski tarkoittaa muun muassa seuraavia:
Sukunimi

Olli Arrakoski (1941–2006), suomalainen kirjankustannusalan toimija
Maantiede

Arrakoski, koski Padasjoella Miestämänjärvestä Padasjokeen
Arrakoski, kylä Padasjoella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Arrakoski”, voi hakea sivunnimihaulla, laajalla sivunnimihaulla tai tekstihaulla.
Sävsjön kunta

| Sävsjön kunta |
| --- | --- |
 vaakuna

Valtio:   Ruotsi
Lääni:  Jönköpingin lääni
Maakunta:  Småland
Keskustaajama:  Sävsjö
Kuntakoodi:  0684
Pinta-ala  ():  
 – Maa:  679,30 km²
Väkiluku (31.12.2021)  ():  11 709
 – Väestötiheys:  17,2 as./km²
 
 www.savsjo.se 
Infobox OKVirheellinen NIMI-arvo: 
Sävsjön kunta (ruots. Sävsjö kommun) on Jönköpingin läänissä sijaitseva Ruotsin kunta. Maakuntajaossa se kuuluu Smålandiin. Kunnan keskustaajama on Sävsjö.
Kunnan maapinta-ala on 679,30 neliökilometriä (1.1.2016) ja asukasluku 11 709 henkeä (31.12.2021).
Vuonna 2007 kunnassa oli 57,94 km² peltoa, joten saman ajankohdan maapinta-alaan vertaamalla saadaan peltojen osuudeksi 8,5 prosenttia kunnan maapinta-alasta.
Kuntajaon kehitys

Vuonna 1863 Sävsjön alueella sijainneista yhdeksästä pitäjästä muodostettiin kustakin oma maalaiskunta. Yhdenkään nimi ei tuolloin ollut Sävsjö. Norra Ljungan ja Vallsjön maalaiskuntiin perustettiin vuonna 1882 Sävsjön taajaväkinen yhdyskunta, joka käsitti samannimisen rautatieaseman ympärille kasvaneen yhdyskunnan. Vuonna 1947 Norra Ljunga ja Vallsjö yhdistettiin Sävsjön kaupungiksi, jolloin taajaväkinen yhdyskunta lakkautettiin. Tämä oli viimeisimpiä kaupunkien perustamisia Ruotsissa.
Vuoden 1952 kuntauudistuksessa muodostettiin seuraavat "suurkunnat":
Hjälmseryd (Hjälmseryd, Hultsjö ja Stockaryd)
Bäckaby (Bäckaby, Fröderyd, Ramkvilla ja Skepperstad)
Vrigstad (Hylletofta, Nydala ja Vrigstad).
Lisäksi Hjärtlanda liitettiin Sävsjön kaupunkiin. Vuoden 1971 kuntauudistuksessa kaupunki muutettiin Sävsjön kunnaksi, johon liitettiin Vrigstadin kunnasta Hylletoftan ja Vrigstadin seurakunnat sekä Bäckabystä Skepperstadin seurakunta. Nykyiset rajansa kunta sai vuonna 1974, jolloin Hjälmseryd liitettiin siihen.
Väestönkehitys

| Sävsjön kunnan väestönkehitys 1950–2020 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 11 621 | 11 621 |
| 1955 | 1955 |    | 11 631 | 11 631 |
| 1960 | 1960 |    | 11 671 | 11 671 |
| 1965 | 1965 |    | 11 649 | 11 649 |
| 1970 | 1970 |    | 11 471 | 11 471 |
| 1975 | 1975 |    | 11 590 | 11 590 |
| 1980 | 1980 |    | 11 838 | 11 838 |
| 1985 | 1985 |    | 11 588 | 11 588 |
| 1990 | 1990 |    | 12 086 | 12 086 |
| 1995 | 1995 |    | 11 900 | 11 900 |
| 2000 | 2000 |    | 11 049 | 11 049 |
| 2005 | 2005 |    | 10 989 | 10 989 |
| 2010 | 2010 |    | 10 830 | 10 830 |
| 2015 | 2015 |    | 11 228 | 11 228 |
| 2020 | 2020 |    | 11 721 | 11 721 |
Lähde: Statistiska centralbyrån (SCB).
Kunnan väestö taustan mukaan on esitetty seuraavassa taulukossa.
| Tausta | Tarkempi jaottelu | Henkilöä (31> 12.2015) |  % |
| --- | --- | --- | --- |
| Ulkomaalaistaustaiset | Ulkomailla syntyneet | 1 836 | 16,4 |
| Ulkomaalaistaustaiset | Ruotsissa syntyneet, joiden molemmat vanhemmat syntyneet ulkomailla | 360 | 3,2 |
| Ruotsalaistaustaiset | Ruotsissa syntyneet, joiden vanhemmista toinen syntynyt Ruotsissa ja toinen ulkomailla | 516 | 4,6 |
| Ruotsalaistaustaiset | Ruotsissa syntyneet, joiden molemmat vanhemmat syntyneet Ruotsissa | 8 516 | 75,8 |
Hieman vanhempien vuoden 2009 lopun tietojen mukaan kunnassa asui 79 Suomessa syntynyttä, mikä vastasi 0,7 prosenttia kunnan väestöstä.
Vielä vanhempien vuoden 1984 lopun tietojen mukaan 4,1 prosenttia kunnan asukkaista oli ulkomailla syntyneitä. Tuolloin kunnassa asui 86 Suomessa syntynyttä, mikä vastasi 0,7 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 180 376 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 87 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
0–17-vuotiaat: 20,8 %
18–64-vuotiaat: 57,1 %
65 vuotta täyttäneet: 22,1 %
Elinkeinot

Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
| Elinkeino | Elinkeino | Työpaikat (%) | Työlliset (%) |
| --- | --- | --- | --- |
|   | alkutuotanto | 5,7 | 5,3 |
|   | jalostus | 41,2 | 37,3 |
|   | palvelut | 52,0 | 56,3 |
|   | tuntematon | 1,1 | 1,1 |
|   | Työpaikkoja ja työllisiä | 4 484 | 5 040 |
|   | työpaikkaomavaraisuus | 89,0 |  |
Taajamat

Kunnassa on 4 taajamaa, joiden osuus kunnan väestöstä vuoden 2010 lopussa oli 74,1 prosenttia. Taajamien ulkopuolella asui tuolloin 2 806 asukasta. Seuraavassa on lueteltu kunnan alueella sijaitsevat taajamat väkilukuineen:
| # | Taajama | Väkiluku (31> 12.2010) |
| --- | --- | --- |
| 1 | Sävsjö | 5 122 |
| 2 | Vrigstad | 1 421 |
| 3 | Stockaryd | 958 |
| 4 | Rörvik | 523 |
Kunnan keskustaajama on lihavoitu.
Taajamat > Pientaajamat

Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Hultagård
Taajamat > Entiset pientaajamat

Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Hjälmseryd
Hylletofta
Kunnanvaltuusto

Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Sävsjön kunnanvaltuustossa vuodesta 1973 lähtien.
| Puolue | Puolue | 1973 | 1976 | 1979 | 1982 | 1985 | 1988 | 1991 | 1994 | 1998 | 2002 | 2006 | 2010 | 2014 | 2018 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Maltillinen kokoomus | 7 | 7 | 8 | 9 | 9 | 8 | 9 | 8 | 8 | 6 | 8 | 9 | 7 | 7 | {{{m2022}}} |
|   | Keskustapuolue | 17 | 17 | 16 | 14 | 12 | 13 | 11 | 12 | 11 | 10 | 8 | 7 | 5 | 4 | {{{c2022}}} |
|   | Liberaalit | 5 | 5 | 4 | 3 | 5 | 4 | 3 | 2 | 1 | 2 | 1 | 2 | 0 | 0 | {{{fp2022}}} |
|   | Kristillisdemokraatit | 4 | 3 | 4 | 5 | 5 | 5 | 8 | 6 | 10 | 12 | 12 | 9 | 9 | 12 | {{{kd2022}}} |
|   | Ympäristöpuolue vihreät | 0 | 0 | 0 | 0 | 0 | 1 | 1 | 0 | 0 | 0 | 0 | 0 | 0 | 0 | {{{mp2022}}} |
|   | Ruotsin sosiaalidemokraattinen työväenpuolue | 12 | 13 | 13 | 14 | 14 | 14 | 11 | 10 | 12 | 13 | 13 | 12 | 11 | 9 | {{{s2022}}} |
|   | Vasemmistopuolue | 0 | 0 | 0 | 0 | 0 | 0 | 2 | 7 | 3 | 2 | 2 | 2 | 1 | 1 | {{{v2022}}} |
|   | Ruotsidemokraatit | 0 | 0 | 0 | 0 | 0 | 0 | 0 | 0 | 0 | 0 | 1 | 4 | 6 | 6 | {{{sd2022}}} |
|   | Muut | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | {{{övr2022}}} |
|   | Yhteensä | 45 | 45 | 45 | 45 | 45 | 45 | 45 | 45 | 45 | 45 | 45 | 45 | 39 | 39 | Virhe lausekkeessa: tunnistamaton välimerkki ”{”. |
Piirit

Vuodesta 2016 alkaen kunta on jaettu seuraaviin piireihin:
Hjälmserydin piiri
Hjärtlandan piiri
Hultsjön piiri
Hylletoftan piiri
Skepperstadin piiri
Stockarydin piiri
Sävsjön piiri
Vrigstadin piiri
Seurakunnat

Vuoden 2012 aluejaon mukaan kunnassa on seuraavat Ruotsin kirkon seurakunnat:
Sävsjö
Vrigstad-Hylletofta
Hjälmseryd
Stockaryd
Hultsjö
Seurakunnat > Historialliset seurakunnat

Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin.
Hjälmseryd
Hjärtlanda
Hultsjö
Hylletofta
Skepperstad
Stockaryd
Sävsjö (Ljunga, Norra Ljunga)
Vallsjö*
Vrigstad
Seurakunnat > Kirkot

Hjälmserydin vanha kirkko
Hjälmserydin kirkko
Hjärtlandan kirkko
Hultsjön kirkko
Hylletoftan kirkko
Norra Ljungan kirkko
Skepperstadin kirkko
Stockarydin kirkko
Vallsjön vanha kirkko
Vallsjön uusi kirkko
Vrigstadin kirkko
Aiheesta muualla

Wikimedia Commonsissa on kuvia tai muita tiedostoja aiheesta .
Sävsjön kunnan kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Sävsjö kommun – Kuntajaon kehitys on käännöstä.
Jönköpingin läänin kunnat
Kartta Sävsjön kunnan piireistä.
Käännös suomeksi
Attilio Ferraris

Attilio Ferraris
Attilio Ferraris (26. maaliskuuta 1904 Rooma, Italia – 8. toukokuuta 1947) oli italialainen jalkapalloilija, pelipaikaltaan puolustava keskikenttäpelaaja. Hän oli pituudeltaan 170-senttimetrinen.
Ferraris edusti urallaan kahteen otteeseen Romaa vuosina 1927–1934 ja uudestaan 1938–1939. Hän pelasi joukkueessa yhteensä 215 liigaottelua. Lisäksi hän edusti Laziota, Baria ja Cataniaa. Ferraris debytoi Italian A-maajoukkueessa toukokuussa 1926 ja voitti joukkueen kanssa vuoden 1934 maailmanmestaruuskilpailut. Lisäksi hän pelasi kesäolympialaissa 1928.
Attilio Fontana

Attilio Fontana
Attilio Fontana (s. 28. maaliskuuta 1952 Varese) on italialainen poliitikko. Hänet valittiin maaliskuussa 2018 aluevaaleissa Lombardian aluehallinnon johtoon.
Fontana opiskeli oikeustiedettä Milanon yliopistossa, josta valmistui vuonna 1975. Hän aloitti työskentelyn rikosoikeudessa vuonna 1980 ja on johtanut omaa oikeustoimistoaan Varesessa. Poliittisen uransa hän aloitti Pohjoisen liiton (Lega Nord) perustamisen yhteydessä. Fontana toimi ennen Lombardian maakuntajohtajaksi pääsyään muun muassa pormestarina Induno Olonassa (1995–1999) ja Varesessa (valittu 2006 ja uudelleen 2011). Maakunnan johtoon hänet valittiin 49,75 %:n ääniosuudella 4. maaliskuuta 2018. Fontana on vuosien 2019–2020 koronaviruspandemian aikana vaatinut Italian keskushallinnolta aiempaa tiukempaa puuttumista viruksen leviämiseen.
Fontanalla on kolme lasta.
Asteekkinärhi

| Asteekkinärhi |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Loistonärhet Cyanocorax
Laji::  dickeyi
Kaksiosainen nimi
 Cyanocorax dickeyi  Moore,RT, 1935 
Katso myös
   Asteekkinärhi Wikispeciesissä   Asteekkinärhi Commonsissa 
Infobox OKNimi-testi OKIUCN-testi OK: 
Asteekkinärhi (Cyanocorax dickeyi) on varisten heimoon kuuluva varpuslintu.
Levinneisyys

Asteekkinärheä tavataan kotoperäisenä Luoteis-Meksikossa. Lajin populaatioksi arvioidaan 10000-20000 yksilöä. Laji on luokiteltu silmälläpidettäväksi, koska sen levinneisyysalue on pieni ja sopivat elinympäristöt ovat vähenemässä.
Elinympäristö

Asteekkinärhi elää metsäisissä kanjoneissa 1350-2150 metrin korkeudessa.
Lisääntyminen

Asteekkinärhi pesii usean linnun joukoissa, joissa on yksi pesivä, täysikasvuinen pari ja useita nuoria yksilöitä, jotka auttavat pesivää paria. Laji munii huhti-toukokuussa 3-5 munaa, joita haudotaan 18-19 päivää. Poikaset pysyvät pesässä noin 24 päivää. Pesä sijaitsee puussa 5-15 metrin korkeudessa. Pesä rakennetaan oksista ja korsista ja vuorataan hienomalla kasvimateriaalilla.
Ravinto

Asteekkinärhi käyttää ravinnokseen pääasiassa selkärangattomia, hedelmiä, marjoja ja tammenterhoja.
Baran kulttuuri

Baran kulttuuri oli pohjoisessa Intiassa ja Pakistanissa noin 2000 eaa. Indus-kulttuurin myöhäisvaiheessa noussut kulttuuri. Kulttuurin tärkeimmät löytöpaikat ovat Bara, Dher Majra ja Sanghol. Kulttuuri lienee kehittynyt Sothi-Siswalin ja Harappan kulttuureista.
Kulttuurin uskotaan kehittynene Sothi-Siswalin ja Harapan keramiikasta.
Useimmat saviastiat eroavat huomattavasti Indus-kulttuurin keramiikasta. Keramiikan maalaus muistuttaa Belutsistanin keramiikkaa, ja jotkut aiheet ovat esiharappalaisen tyyppisiä. Baran kulttuurin talot oli tehty säännöllisistä kankar-kivistä tai mutatiilistä, joiden mitat olivat 1:2:4. Baran kulttuuriin saattoi liittyä sitrushedelmien viljely, joka oli leviämässä alueelle Koillis-Intiasta, Etelä-Kiinasta ja Kaakkois-Asian pohjoisosista.
Esiharappalaisesta perinteestä Jamuna- ja Sutlej-jokien varsille syntynyt perinne ulottui Punjabiin, Haryanaan ja läntiseen Uttar Pradeshiin. Joillakin alueilla kulttuuri vallitsi yhtä aikaa Indus-kulttuurin kanssa, esimerkiksi Kotla Nihang Khanissa.
Aikajako

Baran kulttuurin aikajako pääpiirteittäin
Varhainen (n. 2200–2000 eaa.) Mitathal 2
Keskinen (n. 2000–1500 eaa.)
1 Mitathal 3 (2000–1800 eaa.) (Indus-kulttuurin kaupunkien hajoamien noin 1900–1800 eaa.)
2 Bedwa (n. 1800–1700 eaa.)
Myöhäinen (n. 1500–1300 eaa.)
Aulis Isola

Aulis Ales Isola (16. elokuuta 1935 Salla – 27. toukokuuta 1989 Helsinki) oli suomalainen fyysikko. Hän toimi Säteilyfysiikan laitoksen johtajaprofessorina 1969–1975 ja sen uudelleenorganisoinnin ja -nimeämisen jälkeen Säteilyturvallisuuslaitoksen ylijohtajana 1975–1983. Hän tutki säteilysuojelua.
Attilio Calatroni

| Mitalit> Maa:   Italia. Olympialaiset .Miesten miekkailu | Mitalit> Maa:   Italia. Olympialaiset .Miesten miekkailu | Mitalit> Maa:   Italia. Olympialaiset .Miesten miekkailu | Maa:   Italia> .Miesten miekkailu |
| --- | --- | --- | --- |
|  Hopeaa | Montreal 1976 | floretti, joukkuekilpailu |  |
Attilio Calatroni (s. 18. heinäkuuta 1950 Brescia) on italialainen entinen miekkailija. Hän kilpaili vuoden 1976 kesäolympialaisissa Montrealissa ja oli siellä mukana saamassa hopeaa floretin joukkuekilpailussa.
Ash (albumi)

| Ash Ibeyi |
| --- | --- | --- |

Studioalbumin tiedot
 Äänitetty : marraskuu 2016
 Studio : The Copper House, Lontoo ja The Rectory, Dorset
 Julkaistu: 29. syyskuuta 2017
 Tuottaja(t): Richard Russell
 Tyylilaji: vaihtoehtoinen R&B, hip hop, elektropop, jazz, elektrosoul, dancehall, minimalismi
 Kesto: 39.39
 Levy-yhtiö: XL
Listasijoitukset
  SNEP: 19.
Ibeyin muut julkaisut
| Ibeyi 2016 | Ash 2017 |   |
Singlet albumilta Ash
 ”Away Away” Julkaistu: 9. kesäkuuta 2017  ”Deathless” Julkaistu: 31. elokuuta 2017  ”Me Voy” Julkaistu: 14. syyskuuta 2017
Ash on kuubalaistaustaisen ranskalaisen duon Ibeyin toinen studioalbumi, jonka XL Recordings julkaisi 29. syyskuuta 2017. Albumi nauhoitettiin marraskuussa 2016 ja sen tuotti Richard Russell. Ash poikkeaa duon eponyymistä esikoisalbumista ja sisältää enemmän yhteiskunnallisia teemoja, kuuluisia artisteja kuten Kamasi Washington, Meshell Ndegeocello ja Chilly Gonzales sekä nopeatempoisemman sävelen. Ashilla on samanlaisia teemoja kuten Beyoncén albumilla Lemonade (2016) ja Solangen albumilla A Seat at the Table (2016), käsitellen rasismia, voimaantumista sekä naisten ongelmia. Albumi esittää kyseisiä asioita muun muassa otteilla Claudia Rankinen kirjasta Citizen: An American Lyric (2014), Frida Kahlon päiväkirjasta sekä Michelle Obaman Donald Trumpin seksuaalista ahdistelua koskevasta puheesta.
Kappaleet

I Carried This for Years – 1.34
Away Away – 2.59
Deathless (featuring Kamasi Washington) – 3.11
I Wanna Be Like You – 2.37
No Man Is Big Enough for My Arms – 2.26
Valé – 3.26
Waves – 3.14
Transmission / Michaelion (featuring Meshell Ndegeocello) – 6.30
Me Voy (featuring Mala Rodríguez) – 3.07
When Will I Learn (featuring Chilly Gonzales) – 3.00
Numb – 3.47
Ash – 3.48
Kokoonpano

Lisa-Kaindé Diaz – sävellys, sanoitus
Naomi Diaz – sovitus
Richard Russell – tuotanto, miksaus
John Foyle – äänisuunnittelu, miksaus
IDMC Gospel Choir – kuoro kappaleissa ”Deathless”, ”No Man Is Big Enough for My Arms”, ”Waves”, ”Transmission” ja ”Michaelion”
Chilly Gonzales – piano kappaleissa ”I Wanna Be Like You”, ”Me Voy” ja ”When Will I Learn”
Kamasi Washington – saksofoni kappaleessa ”Deathless”
Meshell Ndegeocello – bassokitara kappaleissa ”Transmission” ja ”Michaelion”
Mala Rodriguez – rap kappaleessa ”Me Voy”
Chris Allgood ja Emily Lazar – masterointi
Arvostelut

AllMusic:
Clash: 8/10
Crack Magazine: 7/10
Exclaim!: 7/10
Now:
The Observer:
Pitchfork: 8.3/10
PopMatters:
Q:
The Skinny:
Barcelonan kaupungintalo

Barcelonan kaupungintalo
Barcelonan kaupungintalo (kat. Casa de la Ciutat de Barcelona, esp. Casa de la Ciudad de Barcelona) on vuosina 1830–1847 rakennettu Barcelonan kaupunginhallinnon kokoontumispaikka. Rakennus sijaitsee El Gòticin alueella Plaça Sant Jaume -aukiolla vastapäätä Katalonian hallintorakennusta.
Rakennuksen julkisivu on vuodelta 1847, mutta ensimmäiset osat rakennettiin jo vuonna 1369 kunnanvaltuuston edeltäjälle Consell de Centille. Keskiaikainen valtuustohuone, Saló de Cent, on edelleen kaupunginvaltuuston käytössä.